18 траўня міліцыя ў Менску і шмат дзе па Беларусі правяла ператрусы ў офісах і на кватэрах актывістаў кампаніі «Гавары праўду». Больш як у 20 актывістаў канфіскавалі кампутары і асабістыя грошы. Лідэр кампаніі Ўладзімер Някляеў, а таксама журналісты Сяргей Вазьняк і Андрэй Дзьмітрыеў былі затрыманыя і правялі за кратамі 3 дні. У дачыненьні да актывістаў заведзеная крымінальная справа аб распаўсюдзе непраўдзівай інфармацыі. Расьсьледаваньне гэтай справы падоўжанае да канца году.